**Monica Whyte**

**6 - 7 aprill, Ravi 27, Tallinnas**

Monica White on süsteemne perekonnapsühhoterapeut, psühholoog, superviisor ja koolitaja Iirimaalt, kes on spetsialiseerunud töötama peredega, kelle probleemid on seotud alkoholiga. Ta koolitab Dublinis rehabilitatsioonisüsteemis ning sotsiaalsüsteemis töötavaid praktikuid ning lastekaitsetöötaid. Juhib Clanwilliami Instituuti Dublinis ning on Euroopa Pereteraapia Assotsiatsiooni Rahvustekoja president.

**Õppekava nimetus:**  
**"Süsteemne lähenemine sõltuvusprobleemidega peredel. Tegevuskava ja sekkumised: mis töötaks?"**

**Õppekava kogumaht:** 16 tundi

**Sihtgrupp ja õppe alustamise tingimused:** Täiendkoolitus on peredega töötavatele spetsialistidele, et tugevdada oma praktilisi, teoreetilisi teadmisi ja oskuseid töötades sõltuvusprobleemidega peredega.

**Õppe eesmärk:**

Seminaril käsitleme teoreetilist raamistikku ja praktilisi tööriistu, mis saavad osutuda tõhusateks vahenditeks sekkumaks väljakutset pakkuvatesse olukordadesse, mis võivad tekkida sõltuvushäiretega peredega töös.   
Osalejad mõistavad paremini sõltuvusprobleemidega perekonda kui süsteemi ja selles toimuvaid protsesse.

**Õpiväljundid:**  
Koolitusel osaleja:

* mõistab sõltuvusprobleemidega perede peresüsteemi toimimist ja suudab seeläbi paremini abistada sõltuvusprobleemidega kliente/patsiente, peresid
* oskab kaasata probleemide lahendamisse kogu pere, sh. Nii tuumperekonna kui ka laiendatud perekonna

**Õppesisu:**

* Ülevaade teooriatest ja erinevatest teraapiatest sõltuvusprobleemidega peredega. Printsiibid süsteemseks töötamiseks alko- ja narkosõltlaste peredega.
* Sõltuvuse tuvastamine, terapeudi tegevused keskmises ja hilises sõltuvuse faasis. Praktilised näpunäited selliste peredega tööks. Praktilised harjutused.
* Aitaja töö iseendega ja supervisooni võimalused.

**Õppemeetodid:** Loeng, grupitööd, seminar, rolliharjutused, juhtumite arutelu/supervisioon.

**Nõuded õpingute lõpetamiseks, sh hindamismeetodid ja hindamiskriteeriumid:**  
Õpingute lõpetamise tingimuseks on osalemine (vähemalt 80%) auditoorses õppetöös. Seminaril osalejatele antakse seminari õpingute läbimise kohta tunnistus.